அதாவது, வீட்டுக் கடன் பெற்றவர்களில் சிலர் குறிப்பாக, வடக்கு – கிழக்கு மாகாணங்களில் தங்களது பொருளாதார நிலைமை காரணமாக அந்தக் கடனை – தண்டப் பணத்தினை மீளச் செலுத்த இயலாத நிலையில் இருக்கின்றனர். எமது பகுதிகளைப் பொறுத்த வரையில் வறுமை நிலையானது மிகவும் தாராளமாகவே நிலை கொண்டுள்ள காரணத்தினாலும், குடும்ப பொருளாதாரத்தினை ஈட்டிக் கொள்வதற்கு போதியளவு தொழில்வாய்ப்புகள் இன்மையினாலும் இத்தகைய நிலைக்கு எமது மக்கள் தள்ளப்பட்டுள்ளனர்.